### **TFR - Többoldalú Üzemeltetési megállapodás**

|  |
| --- |
|  |
|  |

**TÖBBOLDALÚ ÜZEMELTETÉSI MEGÁLLAPODÁS**

KISFESZÜLTSÉGŰ SZABADVEZETÉKES ÉS KÖZVILÁGÍTÁSI ELOSZTÓHÁLÓZATOK, VALAMINT KÖZÉPFESZÜLTSÉGGEL KÖZÖS OSZLOPSORON LÉVŐ KISFESZÜLTSÉGŰ ELOSZTÓHÁLÓZATOK TARTÓSZERKEZETEIN ELHELYEZETT, LÉGVEZETÉKES ÖSSZEKÖTTETÉS NÉLKÜLI TÉRFIGYELŐ RENDSZER ÜZEMELTETÉSÉRE

**BÉRLŐ NEVE:**

**ÜZEMELTETŐ NEVE:**

**TELEPÜLÉS NEVE:**

1. **A megállapodó Felek**

Egyrészről:

**OPUS TITÁSZ Áramhálózati Zártkörűen Működő Részvénytársaság**, (továbbiakban: **Bérbeadó** vagy OPUS TITÁSZ Zrt.)

Székhelye:

Adószáma:

Cégjegyzék száma:

Másrészről:

**………** (továbbiakban: **Bérlő** vagy ………)

Székhelye:

Adószáma:

Cégjegyzék száma: Cg.

Magyar Államkincstár törzsszáma:

Harmadrészről:

**………** (továbbiakban: **Üzemeltető** vagy ………)

Székhelye:

Adószáma:

Cégjegyzék száma: Cg.

A továbbiakban együtt: **Szerződő Felek**

1. **A megállapodás tárgya**

A **[NÉV]** településen a Bérbeadó tulajdonában lévő kisfeszültségű szabadvezetékes és közvilágítási elosztóhálózatok (továbbiakban: KIF hálózat) és/vagy középfeszültségű szabadvezeték-hálózattal közös oszlopsoron lévő kisfeszültségű elosztóhálózat (továbbiakban: KÖF+KIF hálózat) tartószerkezetein elhelyezett **egyedi, légvezetékes összeköttetés nélküli térfigyelő kamerák és tartozékaik (továbbiakban együttesen: térfigyelő rendszer vagy TFR)** üzemeltetése a Bérlő által e tevékenységgel megbízott Üzemeltetővel, és az ily módon létrejött közös használatú oszlopok üzemeltetési és munkabiztonsági kérdései.

A konkrét közös használatú oszlopok azonosító adatait a jelen Megállapodás hatálya alá helyezett „TFR - Üzemeltetési megállapodás Bővítés-melléklet”-ek tartalmazzák.

1. **A megállapodás területi hatálya**

Jelen Megállapodás a Bérbeadó (áramhálózati elosztói engedélyes társaság) működési területén lévő, 2. pontban leírt település közigazgatási területére érvényes.

1. **A megállapodás célja**

Jelen megállapodás célja a 2. pont szerinti közös használatú oszlopokon a Szerződő Felek által végzendő üzemeltetési munkák esetében a munkavégzés feltételeinek és villamos biztonsági követelményeinek rögzítése.

1. **Üzemeltetési határok**

A 2. pont szerinti közös használatú oszlopok villamosenergia-elosztás céljait szolgáló részét a Bérbeadó, az oszlopokon elhelyezett TFR-t (térfigyelő kamerák és tartozékaik) a Bérlő megbízása alapján az Üzemeltető tartja üzemben.

1. **Műszaki nyilvántartás**
   1. A Szerződő Felek a műszaki nyilvántartásaikban saját előírásaik szerint tartják nyilván a közös oszlopsoros hálózatok műszaki adatait.
   2. Az egységes közműnyilvántartások vezetésére vonatkozó érvényes jogszabályok szerint a más közműves cégek által kért, valamint a központi közműnyilvántartó felé szolgáltatandó információkat a Szerződő Felek az üzemeltetési határok figyelembevételével, külön-külön adják meg.
2. **Általános üzemeltetési kérdések**
   1. A Szerződő Felek megállapodnak, hogy a jelen Megállapodás mellékleteiben nyilvántartásba vett, közös használatú oszlopokon elhelyezett TFR-en szükségessé váló, üzemeltetéssel kapcsolatos – előre tervezhető, illetve üzemzavar-elhárítási – munkákat a Bérlő munkavállalói végzik.
   2. A közös használatú oszlopokon végzendő, üzemeltetéssel kapcsolatos – előre tervezhető, illetve üzemzavar-elhárítási – munkákról a Szerződő Felek az üzemeltetési határoknak megfelelően gondoskodnak.
   3. Az üzemzavarok mielőbbi elhárítása és az üzembiztonság növelése érdekében az üzemeltetéssel foglalkozó szervek és személyek fokozott gondossággal, a másik Féllel együttműködve járnak el.
   4. A Bérlő kizárólagosan felelős azért, hogy az általa TFR üzemeltetési munkák elvégzésére igénybe vett Üzemeltető megismerje Bérbeadó által kiadott hatályos „**2211\_00\_F\_A** *Idegen tulajdonú eszközök elhelyezése hálózati létesítményeken – Szabályzat*”-ban (továbbiakban: „Szabályzat”), valamint a biztonságos munkavégzésre vonatkozó egyéb szabályozások és rendelkezések előírásait. A Bérlő tudomásul veszi, hogy az általa megbízott Üzemeltető munkájáért úgy felel, mintha a munkát maga végezné.
   5. **Előre tervezhető munkavégzés**
      1. **Az adott évben csak az Üzemeltető tervez beavatkozást**

Az Üzemeltető a TFR-en előre tervezhető beavatkozások tekintetében, az adott helyzetben szükséges munkafolyamat és az alkalmazott technológia ismeretében minden olyan esetben előzetesen írásban egyeztet a Bérbeadó illetékes áramhálózati üzemével, amikor az előre tervezhető beavatkozást – a hatályos **MSZ 1585** szabvány előírásait figyelembe véve – feszültség alatti munkavégzéssel (KIF FAM) vagy a KIF hálózat feszültségmentesítésével tudja elvégezni. Utóbbi esetben a Bérbeadó és az Üzemeltető közösen határozzák meg a feszültségmentesítés és munkavégzés időpontját a 9. pontban foglaltaknak megfelelően.

Feszültségmentesítést és szerelési felügyeletet nem igénylő esetben az Üzemeltető az általa végzendő munkáról a Bérbeadó illetékes üzemeltetési csoportvezetőjének és/vagy területgazdájának bejelentést tesz (pl. telefonon). A munka befejezését és a levonulást ugyanilyen módon jelenti be.

A munkavégzés szabályait a 8. pont tartalmazza.

Meglévő TFR rekonstrukciója, átépítése esetén az Üzemeltető a létesítési eljárásnak megfelelően, a Bérbeadó által kiadott hatályos Szabályzatban leírtak szerint jár el.

* + 1. **Az adott évben csak a Bérbeadó tervez beavatkozást**

A Bérbeadó az éves karbantartási és beruházási tervei alapján a közös használatú oszlopot érintő munkáiról az Üzemeltetőt a munkák megkezdése előtt legalább 30 naptári nappal írásban tájékoztatja, hogy az Üzemeltető felkészülhessen a TFR-en szükséges beavatkozások elvégzésére, annak esetleges leszerelésére és áthelyezésére.

Amennyiben a Bérbeadó olyan hálózati rekonstrukciót vagy beruházást tervez, melynek során a közösen használt tartószerkezet cseréje szükséges, illetve annak helye az átépítés következtében módosul – az oszlop nem az eredeti helyére kerül vissza –, akkor erről a tényről a Bérbeadó az Üzemeltetőt a terveztetés során, az erősáramú hálózat kiviteli tervét készítő tervező által előzetesen értesíti.

Az erősáramú tervező a tervezés során egyeztet az Üzemeltetővel, mint a hálózati átalakítás által érintett Féllel. Az egyeztetést a Bérbeadó szerződéses kötelezettségként írja elő minősített tervezőinek.

A fentieket tudomásul véve az Üzemeltető – a Bérbeadóval előzetesen egyeztetett időpontban – saját költségén gondoskodik a TFR tartószerkezetekről történő leszereltetéséről, és az új tartószerkezetekre való áthelyeztetéséről.

* + 1. **Az adott évben az Üzemeltető és a Bérbeadó is tervez beavatkozást**

Amennyiben mindkét Fél tervez a közös használatú oszlopon karbantartási vagy rekonstrukciós munkát, akkor a Szerződő Felek lehetőség szerint törekszenek a végrehajtás időpontjának összehangolására.

Amennyiben ez megvalósítható, és a munkavégzés a Szerződő Felek részéről egy időben történik, akkor a munkavégzési folyamat összehangolása a Bérbeadó kötelessége.

Amennyiben a Szerződő Felek előre nem látható okok miatt nem tudják összehangolni az adott évre tervezett munkáikat, akkor ezek végrehajtására vonatkozóan értelemszerűen a 7.5.1. és a 7.5.2. pontokban leírtak szerint járnak el.

A 7.5.1. – 7.5.3. pontokban említett esetek mindegyikére vonatkozik, hogy amennyiben a Szerződő Felek az előre tervezhető munkáik során egymás tulajdonában, berendezéseiben kárt okoznak, akkor a 10. pontban leírtak szerint járnak el.

* 1. **Üzemzavar- és hibaelhárítás**

A Szerződő Felek az üzemzavarok, illetve hibák elhárításáról üzemeltetési hatáskörük szerint gondoskodnak. Ha az elhárítás során bármelyik Fél a másik rendszerén rendellenességet tapasztal, úgy arról a másik Felet haladéktalanul értesíti.

* + 1. **Az üzemzavar csak az Üzemeltető TFR-ét érinti**

Az Üzemeltető a TFR-en történő üzemzavari esemény bekövetkeztét és elhárítását – jelen Megállapodás mellékletében rögzített kapcsolattartás útján – minden esetben tudatja a Bérbeadóval.

Az Üzemeltető az üzemzavar jellegétől függően, valamint az adott helyzetben szükséges munkafolyamat és az alkalmazott technológia ismeretében felelős és köteles eldönteni, hogy az üzemzavar elhárításához – a hatályos **MSZ 1585** előírásait figyelembe véve – szükséges-e a KIF hálózat feszültségmentesítése, vagy sem.

Amennyiben az üzemzavar elhárítása nem igényli a KIF hálózat feszültségmentesítését, akkor az Üzemeltető az előzetes bejelentést követően önállóan elvégzi a helyreállítást. A munkavégzés szabályait a 8. pont tartalmazza.

Amennyiben a TFR-en keletkezett üzemzavar helyreállításához a KIF hálózat feszültségmentesítése szükséges, akkor az Üzemeltető a 9. pont szerint feszültségmentesítést igényel a Bérbeadó illetékes áramhálózati üzeménél, és annak esedékességekor végzi el a helyreállítást.

* + 1. **Az üzemzavar csak a Bérbeadó hálózatát érinti**

Amennyiben az üzemzavar csak a KIF és/vagy KÖF+KIF hálózatot érinti, és a TFR-en nem okoz észlelhető hibát, akkor a Bérbeadó saját hatáskörben, a tulajdoni határok figyelembevételével gondoskodik a helyreállításról.

Abban az esetben, ha az üzemzavar elhárítása a TFR zavartatása nélkül nem végezhető el, és a TFR tartószerkezetekről történő ideiglenes eltávolítását is szükségessé teszi, akkor a Bérbeadó felveszi a kapcsolatot az Üzemeltető jelen Megállapodásban megnevezett kapcsolattartó személyével, és egyeztet vele az üzemzavar-elhárítás folyamatát illetően.

Az Üzemeltető a fentieket tudomásul véve, saját költségén gondoskodik a TFR tartószerkezetekről történő ideiglenes eltávolításáról, illetve visszaszereléséről.

Sürgős, halasztást nem tűrő – élet- és balesetveszélyes, valamint vagyonbiztonságot veszélyeztető – esetekben a Szerződő Felek a 10. és 11. pontokban leírtak szerint járnak el.

* + 1. **Az üzemzavar az Üzemeltető TFR-ét és a Bérbeadó KIF hálózatát is érinti**

Amennyiben a közös használatú oszlopokon bekövetkezett üzemzavar az Üzemeltető TFR-ét és a Bérbeadó KIF és/vagy KÖF+KIF hálózatát is érinti, úgy a Szerződő Felek az üzemzavar jellegétől függően, valamint az adott helyzetben szükséges munkafolyamat és az alkalmazott technológia ismeretében kölcsönösen egyeztetnek egymással az üzemzavar-elhárítás folyamatát illetően.

Amennyiben a munkavégzés a Szerződő Felek részéről egy időben történik, akkor a munkavégzési folyamat összehangolása a Bérbeadó kötelessége.

A 7.6.1. – 7.6.3. pontokban említett esetek mindegyikére vonatkozik, hogy amennyiben a Szerződő Felek az üzemzavar-elhárítási munkáik során egymás tulajdonában, berendezéseiben kárt okoznak, akkor a 11. pontban rögzítettek szerint járnak el.

1. **A munkavégzés szabályai**
   1. A Szerződő Felek megállapodnak, és az Üzemeltető tudomásul veszi, hogy a Bérbeadó KIF és/vagy KÖF+KIF szabadvezeték-hálózatainak oszlopain csak a Bérbeadó által kiadott hatályos Szabályzat *1.2.4. Munkavégzés szabályai a Bérbeadó hálózatainak oszlopain*, valamint az *1.3.2. Térfigyelő rendszer létesítése* című fejezeteiben leírt előírások és ügymenet szerint végezhet munkát.
   2. Az Üzemeltető tudomásul veszi, hogy a Bérbeadó KIF és/vagy KÖF+KIF szabadvezeték-hálózatainak oszlopain történő munkavégzés érdekében kizárólagosan felelős azért, hogy megismerje a 8.1. pontban hivatkozott Szabályzatot, valamint a KIF és/vagy KÖF+KIF szabadvezeték-hálózat oszlopain való biztonságos munkavégzésre vonatkozó egyéb szabályozások és rendelkezések előírásait.
   3. Az Üzemeltető kijelenti, hogy a 8.1. pontban hivatkozott Szabályzatot a Bérbeadótól átvette, és annak tartalmát megismerte.
   4. Az Üzemeltető kijelenti, hogy a hatályos **MSZ 1585** szabvány szerinti – az oszlopon való munkavégzéshez elengedhetetlenül szükséges – kioktatottsági feltétel megszerzéséhez a KIF és/vagy KÖF+KIF hálózatok oszlopain munkát végző személyei részére saját költségén biztosította az oktatást az erre jogosult oktatási intézménynél, munkavállalói a KIF és/vagy KÖF+KIF hálózatok tartószerkezetein történő munkavégzés tekintetében megfelelnek a hatályos **MSZ 1585** szabvány által előírt személyi feltételeknek, valamint a Bérbeadó által támasztott követelményeknek, és rendelkeznek a munkavégzésre jogosító, fényképpel ellátott érvényes igazolvánnyal.

* 1. Az Üzemeltető tudomásul veszi, hogy lejárt érvényességű, oszlopon való munkavégzésre jogosító igazolvánnyal vagy igazolvány nélkül a KIF és/vagy KÖF+KIF hálózatok tartószerkezetein és a rajtuk elhelyezett TFR-en munkát nem végezhet.
  2. Az Üzemeltető oszlopon munkát végző személyei munkavégzésük során az érvényes, oszlopon való munkavégzésre jogosító fényképes igazolványukat kötelesek maguknál tartani, és a Bérbeadó képviselőjének kérésére bemutatni.
  3. Az Üzemeltető az oszlopon való munkavégzésre kioktatott és érvényes igazolvánnyal rendelkező munkavállalóinak névsorát kérés esetén naprakészen biztosítja a Bérbeadó részére.
  4. Az Üzemeltető oszlopon munkát végző személyei a KIF és/vagy KÖF+KIF hálózatok oszlopaira való feljutást és azokon történő munkavégzést a Bérbeadó által kiadott hatályos „**5602\_01\_U\_A** *Magasban való munkavégzés – Utasítás*”-ban leírtaknak megfelelően kötelesek végezni. Az oszlopokra való feljutás során az oszlopon lévő erősáramú földkábeleknek, szakaszbiztosító szekrények le- és felszálló vezetékeinek, valamint mechanikailag ilyen igénybevételre nem méretezett védőcsőnek létrát TILOS nekitámasztani, illetve ezeknek építhető létraelemet nekifeszíteni!
  5. Az Üzemeltető tudomásul veszi, hogy a KIF és/vagy KÖF+KIF hálózatokon mindennemű munkavégzés tiltott kedvezőtlen időjárási feltételek között, villámlás, heves zápor, zivatar, viharos szél és erősen korlátozott látási viszonyok (pl. sűrű köd, csapadék vagy hóesés) esetén. Ezek bekövetkezte esetén a munkavégzést fel kell függeszteni, és a Bérbeadó üzemeltető személyzetét értesíteni kell.
  6. Amennyiben az Üzemeltető a Bérbeadó KIF és/vagy KÖF+KIF hálózatainak oszlopain szabálytalanul, nem a munkabiztonsági előírásoknak megfelelően végez munkát, akkor a Bérbeadó a Bérlővel és az Üzemeltetővel szemben a Bérlővel kötött hatályos „TFR - Együttműködési megállapodás” 13.3. és 13.3.1. – 13.3.3. pontjaiban leírt szankciókat alkalmazza.

1. **Feszültségmentesítés igénylése**
   1. Az Üzemeltető a feszültségmentesítési kérelmét a Bérbeadó illetékes áramhálózati üzeménél nyújtja be, melynek költsége a megrendelő felet terheli. A megrendelő fél a feszültségmentesítési kérelmet az esedékesség napja előtt legalább 25 naptári nappal köteles benyújtani az áramhálózati üzemhez.
   2. A Bérbeadó felhívja az Üzemeltető figyelmét arra, hogy bizonyos esetekben – a 200 kW rendelkezésre álló teljesítmény feletti teljesítményű felhasználókat érintő KIF hálózatoknál – a feszültségmentesítési kérelem átfutási ideje a 9.1. pontban írt időintervallumot jelentősen meghaladhatja e felhasználók feszültségmentesítéshez való viszonyulása következtében.
   3. Az Üzemeltetőnek a megrendelőn fel kell tüntetnie a feszültségmentesítendő hálózatszakasz pontos megnevezését, a feszültségmentesítés tervezett időtartamát, valamint a munkacsoport vezetőjének a nevét.
   4. Az Üzemeltető a feszültségmentesítéssel járó munkáit úgy szervezi, hogy a Bérbeadó hálózatán a villamosenergia-ellátás a lehető legkisebb felhasználói körben és legrövidebb időtartamig szüneteljen.
2. **Eljárás baleset esetén** 
   1. A Szerződő Felek – jelen Megállapodásban rögzített kapcsolattartás útján – a közös oszlopsoros hálózaton bekövetkező, a TFR-rel kapcsolatban végzett munkával összefüggő minden balesetet haladéktalanul jelentenek egymásnak.
   2. A Szerződő Felek közösen vizsgálják ki a munkavállalóikat a Bérbeadó KIF és/vagy KÖF+KIF hálózatain végzett munkájuk során ért mindennemű baleseteket, ezen belül kiemelten a

* villamos áramütéses balesetet,
* leesés miatti balesetet,
* tartószerkezet meghibásodásából bekövetkezett balesetet, valamint
* a TFR miatt a Bérbeadó üzemeltető személyzetét ért balesetet.
  1. A Szerződő Felek a 10.2. pontban leírt eseteken túlmenően jelentik a TFR-rel kapcsolatban végzett munkával összefüggő kvázi baleseteket és személyi sérüléssel járó baleseteket is. Egyebekben a balesetek bejelentése és kivizsgálása során *a munkavédelemről szóló* **1993. évi XCIII. törvény** előírásai szerint járnak el.

1. **Rongálások, káresetek**
   1. A TFR fel-, illetve leszerelése során az egymás berendezéseiben okozott rongálásokat a Szerződő Felek kötelesek egymásnak haladéktalanul bejelenteni. A rongálás okozta meghibásodás helyreállításának költségei a hibát előidéző Felet terhelik.
   2. Külső, harmadik személy általi károkozás esetén az esemény, illetve következményeinek észleléséről a Szerződő Felek kölcsönösen értesítik egymást. A saját berendezésben keletkezett károkról felvett káreseti jegyzőkönyvben a többi Fél esetleges kárára is utalni kell. A károkozóval szemben a Szerződő Felek egymástól függetlenül járnak el.
   3. Élet- és balesetveszélyes, valamint vagyonbiztonságot veszélyeztető esetekben – amennyiben a Bérlő nem intézkedik soron kívül – a Bérbeadó a TFR-t a szükséges mértékben, kártérítési kötelezettség nélkül eltávolíthatja.
2. **Bejelentések intézése**
   1. A Szerződő Felek a jelen Megállapodásban megfogalmazott, valamint a TFR üzemeltetésével összefüggő bejelentéseiket az alábbi kapcsolattartók felé teszik meg.
   2. A Bérbeadó részéről értesítendő:

* az áramhálózati üzem kapcsolattartója:

neve:

telefonszáma(i):

* a tárgyi településen illetékes területgazda:

neve:

telefonszáma(i):

* 1. A Bérlő részéről értesítendő kapcsolattartó személy(ek):

neve:

címe:

telefonszáma(i):

neve:

címe:

telefonszáma(i):

* 1. Az Üzemeltető részéről értesítendő kapcsolattartó személy(ek):

neve:

címe:

telefonszáma(i):

neve:

címe:

telefonszáma(i):

* 1. A bejelentéseket mindhárom helyen kölcsönösen naplózni kell.

1. **Egyéb rendelkezések**
   1. A jelen Megállapodás 12. pontjában rögzített adatok módosítása – bármelyik Szerződő Fél részéről – cégszerű aláírással ellátott értesítő levéllel történhet, mely jelen Megállapodáshoz csatolandó és azzal együtt kezelendő.
   2. Jelen Megállapodás mindhárom Szerződő Fél cégszerű aláírásával lép hatályba, határozatlan időre szól, és módosításig, illetve mindaddig érvényes, amíg a 2. pont szerinti, Szerződő Felek által közösen üzemeltetett közös használatú oszlopok léteznek. Hatályba lépésével egyidejűleg a Szerződő Felek között azonos tárgykörben korábban kötött „Üzemeltetési megállapodás” érvényét veszti.
   3. Jelen Megállapodás mellékleteit képezik az alábbi dokumentumok:

* **FN-09** *„TFR - Üzemeltetési megállapodás Bővítés-melléklet”*;
* **FN-10** *„TFR - Üzemeltetési megállapodás Megszüntetés-melléklet”*.

|  |  |
| --- | --- |
| Kelt: | Kelt: |
| **…………………………………………….**  **…………………………………………….**  mint Üzemeltető | **…………………………………………….**  aláíró 1 aláíró 2  **OPUS TITÁSZ Zrt.**  mint Bérbeadó |
| Kelt: |
| **…………………………………………….**  **…………………………………………….**  mint Bérlő |